
Disgrifiad Swydd: Swyddi Gwasanaethau Proffesiynol

	Cyfadran/Adran:
	Academi Hywel Teifi

	Teitl y Swydd:
	Cynorthwy-ydd Gwybodaeth ac Ymholiadau (Cyfnod Mamolaeth)

	Adran/Pwnc:
	

	Cyflog:
	Gradd 4

	Oriau gwaith:
	Amser llawn 

	Nifer y swyddi:
	1

	Contract:
	Cyfyngedig (Cyfnod Mamolaeth) 

	Lleoliad:
	Lleolir y swydd hon ar Gampws Parc Singleton



	Gwybodaeth gefndirol
	Fel Cynorthwy-ydd Gwybodaeth ac Ymholiadau byddwch yn cynnig ymateb cychwynnol y Brifysgol i ymholiadau cyffredinol gan aelodau'r cyhoedd. Felly, chi fydd llais ac wyneb Prifysgol Abertawe. Bydd gennych rôl ganolog wrth ddelio ag ymholiadau cwsmeriaid a dderbynnir drwy alwadau i switsfwrdd y Brifysgol neu ymweliadau gan aelodau'r cyhoedd, myfyrwyr a staff â derbynfa Tŷ Fulton ar Gampws Parc Singleton. Byddwch yn rhoi gwybodaeth gywir ac yn cyfeirio cwsmeriaid at yr adnoddau priodol a'r gwasanaethau cymorth sydd ar gael. Rydym yn chwilio am unigolyn hyderus a gwydn sy'n ymfalchïo mewn darparu gwasanaeth cwsmeriaid ardderchog gan ddefnyddio cyfathrebu clir, yn Gymraeg ac yn Saesneg. Byddwch yn cael eich ysgogi gan waith tîm yn ogystal â gallu cymhell eich hun, a dangos parodrwydd a'r gallu i ddysgu gwybodaeth newydd i gynorthwyo cwsmeriaid. 


	Prif Ddiben y Swydd

	1. Bod yn bwynt cyswllt cyntaf sy'n groesawgar ac yn effeithlon yn Gymraeg a/neu Saesneg i aelodau'r cyhoedd sy'n dymuno ymgysylltu â'r Brifysgol naill ai drwy ymweld â'i phrif dderbynfa ar Gampws Parc Singleton neu dros y ffôn.    
2. Gweithredu switsfwrdd y Brifysgol, rhoi cymorth clir a chryno i alwyr mewnol ac allanol yn ôl yr angen, yn Gymraeg a/neu Saesneg.
3. Rhoi cymorth cychwynnol neu flaenoriaethu gofynion aelodau'r cyhoedd, drwy roi gwybodaeth ac atebion i'w hymholiadau neu fod yn barod i drosglwyddo ymholiad y cwsmer i'r timau perthnasol.
4. Cynorthwyo gyda gweithgareddau blaen tŷ fel y bo'n briodol, gan gynnwys ymholiadau cyffredinol am holl wasanaethau'r Brifysgol sydd ar gael i fyfyrwyr, staff ac ymwelwyr.
5. Gweithio ar y cyd ag ystod o dimau'r Brifysgol i ymateb i ymholiadau a ddaw gan fyfyrwyr, staff ac aelodau'r cyhoedd, a gweithio'n agos yn enwedig gyda thimau Ystadau, Gwasanaethau Preswyl, Hwb ac Undeb y Myfyrwyr.
6. Cynnal cyfeiriadur o gysylltiadau mewnol allweddol ar gyfer cyfadrannau academaidd a'r gwasanaethau proffesiynol. 
7. Cynorthwyo wrth gynllunio a chynnal digwyddiadau cyhoeddus allweddol a drefnir gan Academi Hywel Teifi ar ran y Brifysgol.
8. Cynorthwyo gyda'r cyfryngau cymdeithasol a chynnwys y we dwyieithog yn ôl yr angen. 
9. Hyrwyddo rhagoriaeth mewn gwasanaeth cwsmeriaid.

	Dyletswyddau Cyffredinol
	10. Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
11. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 
12. Arwain ar wella perfformiad iechyd a diogelwch yn barhaus drwy ddealltwriaeth gadarn o broffil risg a datblygu diwylliant iechyd a diogelwch cadarnhaol. 
13. Unrhyw ddyletswyddau eraill yn unol â chyfarwyddyd Cyfarwyddwr Academi Hywel Teifi neu ei gynrychiolydd enwebedig, y gellir eu disgwyl o fewn diffiniad y radd.
14. Sicrhau bod rheoli risg yn rhan annatod o'ch gweithgareddau beunyddiol i sicrhau bod arferion gwaith yn cydymffurfio â Pholisi Rheoli Risg y Brifysgol. 

	Gwerthoedd y Gwasanaethau Proffesiynol
	Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - Gwerthoedd Gwasanaethau Proffesiynol - a disgwylir i bawb allu dangos ymrwymiad i'r gwerthoedd hyn o'r adeg gwneud cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.
Rydym yn Broffesiynol
Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog

Rydym yn Cydweithio           
Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.
Rydym yn Ofalgar
Rydym yn derbyn cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol. 
Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.


	
Manyleb Person

	Meini Prawf Hanfodol:

Gwerthoedd:
· Tystiolaeth o ymfalchïo mewn darparu gwasanaethau ac atebion proffesiynol
· Y gallu i gydweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau cwsmeriaid.
· Tystiolaeth o ymagwedd ofalgar at eich holl gwsmeriaid, gan sicrhau profiad personol a chadarnhaol. 

Cymwysterau:
· Addysg gyffredinol i lefel TGAU neu gyfwerth.
Profiad:
· Profiad o weithio mewn amgylchedd gwasanaeth, gan ddarparu gwasanaethau uniongyrchol i gwsmeriaid.
Gwybodaeth a Sgiliau:
· Sgiliau rhyngbersonol a chyfathrebu ardderchog ynghyd â'r gallu i fod yn amyneddgar ac yn ddeallgar wrth ymdrin ag amrywiaeth o ymholiadau gan fyfyrwyr, staff a'r cyhoedd. 
· Tystiolaeth o frwdfrydedd ac ymrwymiad i ddarparu gwasanaeth o ansawdd uchel i gwsmeriaid a diddordeb mewn gwella gwasanaethau i gwsmeriaid.
· Y gallu i ddarparu atebion clir i gwestiynau technegol a helpu defnyddwyr i ddeall systemau a phrosesau.
· Gallu wedi ei brofi i weithio'n drefnus, o fewn terfynau amser ac o dan bwysau.
· Gallu wedi ei brofi i weithio fel aelod o dîm neu'n annibynnol.
· Cymhwysedd wrth ddefnyddio offer cyfrifiadurol a dealltwriaeth o gymwysiadau PC safonol megis Microsoft Office, e-bost, y Rhyngrwyd a chyfryngau cymdeithasol.
Iaith Gymraeg:
Y gallu i gyfathrebu'n Gymraeg ac yn Saesneg, fel a ganlyn:

Siarad - Y gallu i gynnal sgwrs estynedig â siaradwr rhugl am bwnc cyfarwydd, e.e. diddordebau neu waith. Mynegi barn a chyfnewid gwybodaeth am amrywiaeth o bynciau sy'n ymwneud â bywyd pob dydd, e.e. diddordebau, teithio neu bynciau sy'n ymwneud â gwaith

Ysgrifennu - Y gallu i ysgrifennu ymadroddion neu frawddegau syml iawn amdanoch chi eich hun neu eraill. Cyfleu neges syml neu gais syml, e.e. drwy e-bost

Gwrando - Y gallu i ddilyn y rhan fwyaf o sgyrsiau neu drafodaethau, hyd yn oed am bynciau nad ydych yn gyfarwydd â nhw. Deall y rhan fwyaf o raglenni teledu a radio ar gyfer siaradwyr iaith gyntaf

Darllen - Y gallu i ddeall negeseuon am bethau cyffredinol, a rhai llythyrau neu e-byst sylfaenol iawn, e.e. yn gofyn am rywbeth neu'n gofyn i drosglwyddo neges. Deall darnau byr o destun.

Meini Prawf Dymunol:

· Cymwysterau uwch neu berthynol â TG neu brofiad helaeth mewn unrhyw feysydd perthynol.
· Profiad blaenorol o weithio ym maes addysg uwch neu addysg bellach, ym maes y Cyfryngau, TG neu'r switsfwrdd, neu brofiad blaenorol o weithio mewn canolfan alwadau.
· Profiad o gefnogi amrywiaeth o gymwysiadau meddalwedd.

	Gwybodaeth Ychwanegol
	Ymholiadau anffurfiol at Lynsey Thomas l.a.thomas@abertawe.ac.uk 

